ശ്രദ്ധിക്കൂ, ഈ ഭക്ഷണങ്ങളോടൊപ്പം തൈര് കഴിക്കരുത് Lifestyle മലയാളിയുടെ ഭക്ഷണത്തില് ഒഴിച്ച് കൂടാനാവാത്ത ഒന്നാണ് തൈര്. കാല്സ്യം, വിറ്റമിന് ബി 2, വിറ്റമിന് ബി 12, മഗ്നീഷ്യം, പൊട്ടാസ്യം ഇവയെല്ലാം ധാരാളം അടങ്ങിയ തൈര് ദഹിക്കാനും എളുപ്പമാണ്. എന്നാല് ചില ഭക്ഷണങ്ങളോടൊപ്പം തൈര് കഴിക്കരുതെന്ന് അറിയാമോ? മത്സ്യം പ്രോട്ടീന് ധാരാളം അടങ്ങിയ രണ്ടു ഭക്ഷണങ്ങള് ഒരുമിച്ചു കഴിക്കരുത്. സസ്യങ്ങളില് നിന്നുള്ള പ്രോട്ടീനും മൃഗങ്ങളില് നിന്നുള്ള പ്രോട്ടീനും ഒരുമിച്ചു കഴിക്കാമെങ്കിലും രണ്ടു സസ്യത്തില് നിന്നുള്ള പ്രോട്ടീനും രണ്ടു മൃഗങ്ങളില് നിന്നുള്ള പ്രോട്ടീനും ഒരുമിച്ചു കഴിക്കരുത്. തൈര് മൃഗത്തിന്റെ പാലില് നിന്നാണ് കിട്ടുന്നത്. മത്സ്യവും ഒരു നോണ് വെജിറ്റേറിയന് പ്രോട്ടീന് ഉറവിടമാണ്. ഇത് ദഹനക്കേടിനും ഉദരപ്രശ്നങ്ങള്ക്കും കാരണമാകും. മാങ്ങ മാങ്ങയും തൈരും വിരുദ്ധാഹാരമാണ്. ഇത് ശരീരത്തില് ചൂടും തണുപ്പും ഉണ്ടാക്കുകയും ചര്മ്മപ്രശ്നങ്ങള്ക്കും ശരീരത്തില് വിഷാംശം ഉണ്ടാകാനും കാരണമാകും. പാല് പാലും തൈരും മൃഗങ്ങളില് നിന്നും ലഭിക്കുന്ന രണ്ട് പ്രോട്ടീനുകളുടെ ഉറവിടങ്ങളാണ് . അതുകൊണ്ടു ഇവ ഒരുമിച്ചു ഉപയോഗിക്കരുത്. പാലും തൈരും ഒരുമിച്ചു കഴിച്ചാല് ഡയേറിയ, അസിഡിറ്റി, വായുകോപം എന്നിവയ്ക്കു കാരണമാകും. എണ്ണമയമുള്ള ഭക്ഷണങ്ങള് ധാരാളം നെയ്യ് ചേര്ത്ത പറാത്ത തൈരിനൊപ്പം കഴിക്കാന് ഇഷ്ടപ്പെടുന്നവര് ഏറെയാണ്. എന്നാല് എണ്ണമയമുള്ള ഭക്ഷണങ്ങള്, വറുത്ത ഭക്ഷണങ്ങള് ഇവയോടൊപ്പം തൈര് ചേരുന്നത് ദഹനക്കേടുണ്ടാക്കും. ഉഴുന്നു പരിപ്പ് ഉഴുന്നിനൊപ്പം തൈര് കഴിക്കുന്നത് ദഹനക്കേടിനു കാരണമാകും ഇത് അസിഡിറ്റി , ഗ്യാസ്ട്രബിള്, ബ്ലോട്ടിങ്, ഡയേറിയ ഇവയ്ക്കു കാരണമാകും. English Summary : food items that you should stop eating with curd